મુંબઈઃ ભારતીય ક્રિકેટમાં કેપ્ટન હોય કે કોચ કે પછી પસંદગી સમિતિનો સભ્ય, એટલે સુધી કે ટીમના ખેલાડીઓની પસંદગીમાં પણ પક્ષપાતના આરોપ લાગતા રહ્યા છે. એક સમયે ક્રિકેટ જગતમાં પ્રભાવશાળી વહીવટકર્તા પોતાની પસંદગીના ખેલાડીને તક આપતા નજરે પડતા હતા. આઇપીએલની નવમી સિઝનમાં ક્રિકેટના નાના ફોર્મેટનાે કેપ્ટન મહેન્દ્રસિંહ ધોની ના તો પોતાના વ્યક્તિગત પ્રદર્શનથી કે ના તો કેપ્ટનશિપમાં પોતાનો જલવો દેખાડી શક્યો છે. તેની ટીમની આઇપીએલના પ્લેઓફમાંથી બહાર ફેંકાઈ ગઈ છે અને એ સાથે જ ધોનીને બદલવાની ચર્ચા શરૂ થઈ ગઈ. બંગાળ ક્રિકેટ એસોસિયેશનનો અધ્યક્ષ અને ટીમ ઇન્ડિયાના ભૂતપૂર્વ કેપ્ટન સૌરવ ગાંગુલીએ ધોનીની કેપ્ટનશિપ પર પ્રશ્નાર્થ ચિહ્ન લગાવતા ટેસ્ટ કેપ્ટન વિરાટને જ ટીમ ઇન્ડિયાનાે ત્રણેય ફોર્મેટનો કેપ્ટન બનાવી દેવાની વકીલાત કરી નાખી છે. આ સાથે જ કેપ્ટનશિપના અન્ય દાવેદારો અંગે પણ ચર્ચાઓ શરૂ થઈ ગઈ છે.